Bakkenteigen

Bakkenteigen er et lite sted i Horten kommune mellom Borre og Åsgårdstrand, rett vest for Vestmannrød og fylkesvei 325 mot Tønsberg, og øst for Adalstjern. Stedet har navn etter Bakkenteigen gård.

Bakkenteigen er kjent for campus Vestfold (tidligere campus Bakkenteigen) som er en del av Universitetet i Sørøst-Norge (USN). Studiestedet åpnet som høyskolesenter i 1991. Det tilhørte Høgskolen i Vestfold (HiVe) fra 1994 til 2013 og ble siden slått sammen med regionale høyskoler i Buskerud og Telemark. Muntlig brukes ofte «Bakkenteigen» som betegnelse på universitetet og virksomhetene der.

Universitetsanlegget på Bakkenteigen omfatter også Bakkenteigen kulturhus som  ble tatt i bruk som teater- og konsertlokale da høyskolesenteret åpnet.Bakkenteigen kulturhus' nettpresentasjon Storsalen der har sitteplasser til 450 personer.
Se også
 Campus Vestfold (tidligere Campus Bakkenteigen), studiested på Bakkenteigen for Universitetet i Sørøst-Norge
 Bakkenteigen kulturhus

Referanser

Kategori:Hortens geografi